ശബരിമലപൗരത്വ പ്രതിഷേധ കേസുകള് ഒന്നും പിന്വലിച്ചിട്ടില്ലെന്നും നിലവിലെ സ്ഥിതിയും സ്വഭാവവും ക്രൈം ബ്രാഞ്ച് പരിശോധിക്കുകയാണെന്നും നിയമസഭയില് മുഖ്യമന്ത്രി ശബരിമലപൗരത്വ പ്രതിഷേധ കേസുകള് ഒന്നും പിന്വലിച്ചിട്ടില്ലെന്നും നിലവിലെ സ്ഥിതിയും സ്വഭാവവും ക്രൈം ബ്രാഞ്ച് പരിശോധിക്കുകയാണെന്നും നിയമസഭയില് മുഖ്യമന്ത്രി. ശബരിമല യുവതീപ്രവേശനവുമായി ബന്ധപ്പെട്ട് നടന്ന പ്രതിഷേധങ്ങളിലെ കേസുകളും പൗരത്വ നിയമത്തിനെതിരെ പ്രതിഷേധിച്ചവര്ക്കെതിരായ കേസുകളും നിയമസഭാ തിരഞ്ഞെടുപ്പിന് തൊട്ടുമുന്പാണ് പിന്വലിക്കാന് സര്ക്കാര് തീരുമാനിച്ചത് . ഇതിനു പിന്നാലെ ഗുരുതര സ്വഭാവമില്ലാത്ത കേസുകള് പിന്വലിക്കാന് സര്ക്കാര് ഉത്തരവും പുറത്തിറക്കിയിരുന്നു. പി.ടി.എ. റഹീം എം.എല്.എയുടെ ചോദ്യത്തിനുള്ള മറുപടിയായാണ് കേസുകള് പിന്വലിച്ചിട്ടില്ലെന്ന കാര്യം മുഖ്യമന്ത്രി സഭയെ അറിയിച്ചത്. ശബരിമലപൗരത്വ പ്രതിഷേധ കേസുകളുടെ നിലവിലെ സ്ഥിതി, സ്വഭാവം എന്നിവ പരിശോധിച്ചുവരികയാണെന്നും തുടര്നടപടികള് സ്വീകരിക്കുന്നതിനായി ക്രൈം ബ്രാഞ്ച് ഐ.ജിയെ ചുമതലപ്പെടുത്തിയിട്ടുണ്ടെന്നും മുഖ്യമന്ത്രി പറഞ്ഞു. തിരുവനന്തപുരം റേഞ്ചിന്റെ ചുമതലയുള്ള ഐ.ജിയുടെ നേതൃത്വത്തില് കമ്മിറ്റി രൂപവത്കരിച്ചതായും അദ്ദേഹം വ്യക്തമാക്കി.